Utelias mieli – Kuopion kansalaisopiston kevätnäyttely
2024-04-05 08:00 - 2024-04-19 16:00 (Europe/Helsinki) | Kaavin kirjasto, Kaavintie 24 B, Kaavi, 73600, Suomi
Utelias mieli – iloa hyvän olon huomiseen
Kuopion kansalaisopiston kevätnäyttely
5.–19.4.2024 Kaavin lähikirjastolla. Tervetuloa!
Ote Minna Suurosen teoksesta

Kirjanjulkistustilaisuus
2024-04-04 17:00 - 18:00 | Nilsiän kirjasto, Ukko-Paavontie 15, Nilsiä, 73300, Suomi
Nilsiän kirjastossa torstaina 4.4. klo 17 kirjanjulkistustilaisuus, jossa esitellään neljän kirjoittajan ja kahden valokuvaajan yhteisteos Hiljaisuudessa voin valoa koskettaa.
Kirjoittajista Senja Salo ja Leena Hätinen ovat kertomassa antologian syntyprosessista sekä lukemassa otteita runoista.
Tilaisuudessa on kahvitarjoilu.
Tervetuloa!

Svenska Klubben
2024-04-04 17:00 - 18:00, 2024-03-20 17:00 - 18:00 | Pääkirjasto, Maaherrankatu 12, Kuopio, 70100, Suomi
Haluaisitko puhua ruotsia, mutta et tiedä, kenen kanssa?
Kom med i Svenska klubben!

Kuopion kaupunginkirjaston ja Pohjola-Nordenin Svenska klubben on ruotsinkielinen keskustelukerho kaikentasoisille puhujille. Kokoonnumme noin joka toinen viikko pääkirjaston Kohtaamo-tilassa (1. kerros) klo 17.
Kokoontumiskerrat kevätkaudella:
to 25.1. | ke 7.2. | to 22.2. | ke 20.3. | to 4.4. | ke 17.4. | to 2.5. |
Tervetuloa mukaan!

Puijonlaakson kirjaston lukupiiri
2024-04-04 10:00 - 11:00 | Puijonlaakson kirjasto, Mailatie 2, Kuopio, 70200, Suomi
Kokoonnumme alla mainittuina päivinä klo 10 Puijonlaakson kirjastossa:

To 7.3 Kerri Maher: Pariisin kirjakauppias
To 4.4. Paolo Giordano: Tasmania
To 2.5. Maaria Leinosen runot

Ei ennakkoilmoittautumista. Tervetuloa!

Nepsy-nurkan avajaiset
2024-04-04 09:00 - 18:30 | Pääkirjasto, Maaherrankatu 12, Kuopio, 70100, Suomi
Pääkirjaston lasten- ja nuortenosastolle avataan 4.4.2024 Nepsy-nurkka. Se on maksuton vinkkinurkka neurokirjolla oleville tai neurokirjon piirteitä arjessaan pohtiville. Nurkka painottuu lasten, nuorten ja lapsiperheiden aineistoihin, mutta on avoin kaikille.
Ohjelma:
klo 9 lorutuokio vauvoille lasten- ja nuortenosaston koulutustilassa (maks. 15 vauvaa huoltajineen).
klo 10 lorutuokio taaperoille lasten- ja nuortenosaston koulutustilassa. (maks. 15 taaperoa huoltajineen).
klo 14 alkaen Neurokirjon toimijat esittäytyvät ala-aulassa: Eijsveikeet, Pohjois-Savon ADHD-, autismi- ja kielihäiriöyhdistys ry sekä Coronarian LAKU-kuntoutus.
klo 14 Ammattilaiskahvit neurokirjon toimijoille ja neuropiirteistä tietoa haluaville kokoussalissa (1 krs). Paikalla Pohjois-Savon hyvinvointialueen Nepsy-tiimiläisiä.
klo 15 – 18.30 Näkymätön reppu -työpaja, jonka aiheena on aistiherkkyydet. Pajaa vetää kirjailija Maria Vilja ja se on avoin kaikille. Pajassa voit käydä oman aikataulusi mukaan.
klo 15 – 18.30 Nepsy-nurkan esittely ja mahdollisuus askarrella tunnesäätelyn apuväline tunneliikennevalot.

Tiina ja Jukka Rissasen yhteisnäyttely
2024-04-04 08:00 - 2024-04-30 16:00 | Tuusniemen kirjasto, Keskitie 34-38, Tuusniemi, 71201, Suomi
Tuusniemen kirjastolla esillä huhtikuun ajan Tiina Rissasen hopeakoruja ja taidegrafiikkaa sekä Jukka Rissasen puukkoja ja veitsiä kierrätysmateriaaleista.
Tervetuloa!

Pyörön kirjaston lukupiiri
2024-04-03 17:30 - 18:30, 2024-03-13 17:30 - 18:30 | Pyörön kirjasto, Jalkasenkatu 3, Kuopio, 70820, Suomi
Kevätkauden 2024 kokoontumiset Pyörön kirjastolla sekä käsiteltävät kirjat:
ke 3.1. klo 17.30–18.30
Tähtipylly / Jori Reijula
ke 7.2. klo 17.30–18.30
Keskiyön kirjasto / Matt Haig
ke 13.3. klo 17.30–18.30
Taivaallinen vastaanotto / Jukka Viikilä
sekä
Puuseppä, Puiden tarinoita -sarja / Iiro Küttner, Ville Tietäväinen (kuvitus)
sekä
Ruohonvihreää / Carol Shields
ke 3.4. klo 17.30–18.30
Jää / Ulla-Lena Lundberg
ke 15.5. klo 17.30–18.30
Sata auringonkiertoa / Maritta Lintunen
Tervetuloa!

Kantin kestävä keskiviikko: Kirjastopuutarhat ja laatikkoviljelyn vinkit
2024-04-03 16:30 - 18:00 | Kuopion museon monitoimi- ja työpajatila, Museokatu 1, Kuopio, 70100, Suomi
Keskiviikkona 3.4. klo 16.30-18 Kantin kestävä keskiviikko -tapahtumasarjassa teemana ovat kirjastopuutarhat ja laatikkoviljelyn vinkit. Tilaisuus pidetään Kuopion museon monitoimitilassa.

Kutkuttaako keväinen multa, syyhyävätkö sormet istutuspuuhiin? Aloitamme oman laatikkoviljelyprojektin tulevalle kesälle! Tällä kerralla kuulemme esimerkkejä toteutuneista kirjasto- ja kaupunkiviljelmistä sekä saamme osuvimpia vinkkejä laatikkoviljelmien suunnitteluun.

Emma Karimaa Nokialta kertoo etäyhteydellä esimerkkejä kirjastopuutarhoista ja paikallinen kokemus kuullaan Neulamäestä, jossa lähikirjasto, Hyötykasviyhdistys sekä asukasyhdistys ovat toteuttaneet yhdessä jo useamman kerran kaupunkiviljelyksen.

Kuopion kaupunginkirjasto on koonnut esille myös aineistovinkkejä ja vinkkilistoja teemaan liittyen.

Varsinainen laatikkoviljelmä perustetaan yhdessä oppien 5.6. Kantin Kestävän Keskiviikon kylvökerralla. Kesän yli viljelmä on Kuopion Luonnonystäväin Yhdistyksen jäsenten hoidossa. Kasvua voi käydä seuraamassa Kuopion museolla kesän aikana (ei ole museon pääsymaksullisella alueella, eli tutustumassa voi käydä museon aukioloaikoina maksutta).
————————————————————-

Kantin Kestävä Keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin Kestävä Keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT luo omalla vuorollaan Kanttiin korjausolohuoneen, johon jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Vietetään yhdessä aikaa kuluttamisen sijaan korjaten ja opitaan toisiltamme. Vapaaehtoiset aktiivit neuvovat jokaiselle taitojen mukaisen korjaustyylin.
Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta. Esillä olleista kirjoista on pääkirjastolla pieni näyttely tapahtumakeskiviikon jälkeen.
Tapahtumiin on vapaa pääsy. (Mahdolliset luentosisällöt striimataan Kuopion museon Youtube-kanavalle.)
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon.
Kevätkauden aikataulu:
3.1. klo 16.30-19 OMPELUSEURAT parsintapaja sekä esityssarjassa Kappaleita – taustamusikaali – suuntaa-antavasti kokoon kursittu valikoima viisailta lainattua tekstiä ja yksinkertaista musiikkia. Tilaisuuden toimittaa esitystaiteilija Lasse Forsgrén.
7.2. klo 16.30-18 Perinteiset lakat ja puupintojen hoito
14.2. klo 16.30-19 OMPELUSEURAT: Toppavaatteiden korjaus
13.3. klo 16.30-19 OMPELUSEURAT: Pehmolelujen korjaaminen
3.4. klo 16.30-18 Kirjastopuutarhat ja laatikkoviljelyn vinkit
24.4. klo 16.30-19 OMPELUSEURAT: Farkunpaikkaus. Esityssarjassa vuorossa on testailua keskeneräisestä näyttämöteoksesta Avaruus -self made space. Esiintyjät Reetta-Kaisa Iles ja Mika Juusela. Esitys ammentaa todellisista astronauttikokemuksista, mielleyhtymistä ja inhimillistä eriytyneisyyden kokemuksista. Ensi-ilta Koko teatterissa Helsingissä toukokuussa.
15.5. klo 16.30-19 OMPELUSEURAT: Kangaskenkien ja laukkujen kunnostaminen
5.6. klo 16.30-18 Laatikkoviljelmän kevätkylvö
(Ohjelmamuutokset ja täydennykset ovat mahdollisia!)

Pääkirjaston satutunnit keväällä 2024
2024-04-03 10:00 - 10:30, 2024-03-27 10:00 - 10:30, 2024-03-20 10:00 - 10:30 | Pääkirjasto, Maaherrankatu 12, Kuopio, 70100, Suomi
Satutunnit pidetään pääkirjaston lasten- ja nuortenosastolla keskiviikkoisin klo 10. Satutunti kestää n. puoli tuntia ja sopii 3-7-vuotiaille. Ei ennakkoilmoittautumista. Tervetuloa!
3.1. Aamusta päivä alkaa
10.1. Sinnikäs ei lannistu
17.1. Pakkanen paukkuu! (tukiviitottu)
24.1. Pakkastaikaa (Pakkaspäivien ohjelmaa)
31.1. Lekotellaan
7.2. Lasketaan mäkeä
14.2. Ystäviä aina (tukiviitottu)
21.2. Seepran raidat
28.2. Hammashommia
6.3. Hassuja juttuja
13.3. Leikitäänkö? (tukiviitottu)
20.3. Pajunkissoja ja kevään merkkejä
27.3. Puput loikkii pääsiäiseen! HUOM! kokoussalissa, 1. krs
3.4. Pahassa pinteessä
10.4. Hiiripiiri
17.4. Kotiaskareita (tukiviitottu)
24.4. Mäyrän kanssa metsässä
1.5. Vappu, kirjasto suljettu, ei satutuntia
8.5. Perhe on paras
15.5. Kalojen kotona
22.5. Ihana kevät (tukiviitottu)
29.5. Lähdetään retkelle!

Utelias mieli – Kuopion kansalaisopiston kevätnäyttely
2024-04-03 08:00 - 2024-04-12 16:00 | Vehmersalmen kirjasto, Vehmersalmenkatu 27, Kuopio, 71310, Suomi
Utelias mieli – iloa hyvän olon huomiseen
Kuopion kansalaisopiston kevätnäyttely
3.–12.4.2024 Vehmersalmen lähikirjastolla. Tervetuloa!
Ote Minna Suurosen teoksesta

Myyttejä ja mystiikkaa – kirjallinen keskustelupiiri
2024-03-27 17:00 - 18:00 | Puijonlaakson kirjasto, Mailatie 2, Kuopio, 70200, Suomi
Haluatko keskustella ja saada vinkkejä kirjoista, joissa on esillä erilaisia myyttejä, tai jotka sisältävät mystiikkaa?
Tule Puijonlaakson kirjaston uuteen rentoon kirjalliseen keskustelupiiriin jakamaan ajatuksia ja vinkkaamaan teoksia, joissa käsitellään eri kulttuurien uskomuksia, uskontoja, filosofioita ja maagisia asioita.
Myyttejä ja mystiikkaa – kirjallinen keskustelupiiri kokoontuu kevään aikana neljä kertaa. Jokaisella kerralla on oma teemansa:
1. Pohjoisia myyttejä ja maagista realismia
To 29.2. klo 17–18
Ensimmäisessä tapaamisessa keskitymme pohjoiseen perinteeseen ja keskustelemme siitä miten nämä myytit näkyvät erilaisessa kirjallisuudessa. Inspiraationa teemaan voivat toimia seuraavat teokset: Karilan Pienen hauen pyydystys, Turtschaninoffin Suomaa, Harvan Suomalaisten muinaisusko, Sjón Skugga-Baldur, Gaimanin Pohjoisen mytologia ja Trollhunter-elokuva.
2. Läntistä uskonnollisfilosofista mystiikkaa
Ke 27.3. klo 17–18
Toisessa tapaamisessa keskustelemme teoksista, joita värittää läntisen maailman uskonnollinen, mystinen ja filosofinen ajattelu. Inspiraationa teemaan voivat toimia seuraavat teokset: Kimpenin Kabbalisti, Mossen Labyrintti ja Krypta, Brownin
Da Vinci -koodi, Pekka Ervastin tuotanto, Rosenkreutzin Hermeettinen romanssi, Cobbin The Race for Paradise, William Blaken runot, Bulgakovin Saatana saapuu Moskovaan jne.
3. Itäistä maailmojen välejä rikkovaa mystiikkaa
To 25.4. klo 17–18
Kolmannessa tapaamisessa tarkastelemme teoksia, joissa on vahvasti esillä itämaista mystiikkaa ja myyttejä. Inspiraationa teemaan voivat toimia seuraavat teokset: Pasasen Tyhjyys itämaisessa taiteessa ja ajattelussa, Milarepa – tiibetin suuri joogi, Murakamin teokset, Rumin runot, Hämeen-Anttilan tietokirjat ja Rushdien Keskiyön lapset.
4. Kaikkea kummaa ja oudon myyttistä
To 23.5. klo 17–18
Viimeisessä osiossa keskustellaan erilaisista myyttisistä villikorteista, erikoisista mystisistä teoksista ja ideoidaan keskustelupiirin jatkoa. Inspiraationa teemaan voivat toimia seuraavat teokset: DeLillon Valkoinen kohina ja Herbertin Dyyni, Gaimanin Sandman-sarjakuvat tai näiden teosten pohjalta tehdyt filmatisoinnit, sekä Jungin ja Kafkan teokset.
Noudatamme kirjaston henkisesti turvallisen tilan periaatteita. Suhtaudumme käsiteltäviin teemoihin ja teoksiin avoimesti ja ennakkoluulottomasti. Pohdimme mitä sanomme, keskustelemme rennosti, kuuntelemme ja arvostamme toisiamme.
Tilaisuus on kaikille avoin eikä edellytä ilmoittautumista.
Tervetuloa!

Lautapeli-illat 15-200-vuotiaille
2024-03-27 15:00 - 18:30 | Pääkirjasto, Maaherrankatu 12, Kuopio, 70100, Suomi
Keväällä pääkirjastolla lautapelaillaan jälleen yhdessä useamman kerran! Lautapeli-ilta on tarkoitettu kaikille 15-200-vuotiaille, ja se pidetään keväällä neljä kertaa vaihtuvin teemoin. Pelailupaikkana 2. kerroksen lavan ympäristö.
Ajankohdat ja teemat:
ke 31.1. klo 15-18.30
Yhteistyöpelit
Pelejä, joissa pelaajilta vaaditaan yhteistyötä pelin voittamiseksi.
ke 28.2. klo 15-18.30
Yksi voittaa -pelit
Pelejä, joissa kaikki pelaavat kaikkia vastaan ja taistelevat yhtälailla voitosta.
ke 27.3. klo 15-18.30
Helpposääntöiset ja klassikkopelit
Pelejä, joissa on helposti opittavat säännöt tai ne ovat ns. klassikoita, kuten Afrikan tähti, shakki tai Monopoli.
ke 24.4. klo 15-18.30
Kaikenlaiset pelit, ei teemaa!
Tule viettämään hauskaa peli-iltaa kirjastoon mukavassa seurassa! Voit osallistua yksin tai yhdessä kavereiden kanssa. Tutustu teemanmukaisiin peleihin tai valitse jokin muu esillä olevista peleistä. Henkilökuntaa on mukana opastamassa ja pelailemassa.
Tervetuloa!

Rikkaat, rakkaat ja varattomat: elämää Kuopiossa ennen ja nyt
2024-03-27 14:00 - 15:00 | Pääkirjasto, Maaherrankatu 12, Kuopio, 70100, Suomi
Keskiviikkona 27.3. klo 14 pääkirjaston kokoussalissa (1. krs)
kirjailijavieras YTT Raija Väisänen kertoo kirjastaan Torpparista talolliseksi – case Kuopion kupeesta.
Kirjan teemat avaavat säätyjen ja yhteiskuntaluokkien välisiä eroja 1800-luvun lopulta nykypäivään ja valottavat Kuopion paikallishistoriaa.
Esitystä voi seurata myös livelähetyksenä Kuopion kaupunginkirjaston Facebook-kanavalla!
Tervetuloa!

Kielikahvila / Language Café, Neulamäki
2024-03-26 17:00 - 18:30 | Neulamäen kirjasto, Juontotie 6, Kuopio, 70150, Suomi
KIELIKAHVILA

Neulamäen lähikirjastossa seuraavina tiistaipäivinä klo 17.00–18.30
30.1. | 27.2. | 26.3. | 28.5.
Lets speak suomi! Tule Neulamäen kirjaston kielikahvilaan pelaamaan lautapelejä ja harjoittelemaan suomea rennossa ilmapiirissä.
Neulamäen kirjaston kielikahvila on kaikille avoin tapahtuma, jossa harjoitellaan puhumaan suomea mukavassa ilmapiirissä. Vapaamuotoisen keskustelun ja pelien lomassa tutustuu myös helposti uusiin ihmisiin ja kulttuureihin, mutta toki tilaisuuteen saa osallistua ihan vaan kuuntelijanakin.

Tutustu uusiin ihmisiin
Juttele ja rupattele
Opi puhumaan suomea rennossa porukassa pelaten hauskoja pelejä

Neulamäen kirjaston työntekijät osallistuvat peleihin ja keskusteluun sekä keräävät ideoita kielikahvilan kehittämiseen.
Tule mukaan vaikka koko perheen voimin ja ota mukaan rentoa asennetta ja hymyä! Tarjolla on kahvia ja teetä.
Tapahtuma on maksuton, eikä siihen tarvitse ilmoittautua etukäteen.
Tervetuloa!

LANGUAGE CAFÉ
On following Tuesdays 5PM–6.30PM
30 Jan | 27 Feb | 26 March | 28 May
at NEULAMÄKI LIBRARY
Lets speak Suomi! Welcome to Neulamäki Library Language Café to play boardgames and learn Finnish.
Neulamäki Library Language Café is an open, relaxed event where you can practice speaking Finnish in a comfortable atmosphere. When you strike up a conversation, it’s easy to get to know new people and cultures.  Of course, you can also participate just by listening!

Meet new people
Chat and exchange thoughts
Learn to speak Finnish in a casual group, playing fun board games

Library staff will also take part in the games and conversations to collect ideas for future gatherings.
So come along, bring a relaxed attitude and a smile! You can take your whole family with you if you like! No registration needed. Coffee and tea available.

Pyörön kirjasto 30 vuotta 26.3.
2024-03-25 08:00 - 2024-03-27 19:00 | Pyörön kirjasto, Jalkasenkatu 3, Kuopio, 70820, Suomi
Tervetuloa juhlistamaan 30-vuotiasta Pyörön kirjastoa 25.-27.3.2024!
Koko viikon ajan luvassa päivittäin vaihtuvaa ohjelmaa kaiken ikäisille, sekä puuhapisteitä ympäri kirjastoa!

Ma 25.3.: Ohjelmaa lapsille
Ti 26.3. klo 13–15: Antti Raekallio musisoi
Ke 27.3. klo 17: Henna Oravaisen musiikkiesitys
Ti ja ke klo 12–17: Koruaskartelua

Tule mukaan!

Nuorten kino
2024-03-23 13:00 - 15:30 | Pääkirjasto, Maaherrankatu 12, Kuopio, 70100, Suomi
Tervetuloa viettämään nuorten leffahetkeä pääkirjastoon! Nuorten kino pidetään tammikuusta toukokuuhun kuukauden viimeisenä lauantaina, paitsi maaliskuussa, jolloin se pidetään jo 23.3.
Nuorten kinossa katsellaan mukavia nuorten leffoja pääkirjaston kokoussalissa klo 13 alkaen. Muistakaa kuitenkin tarkistaa elokuvien ikärajat! Täysi-ikäisen huoltajan seurassa K-12-elokuviin pääsevät 9 vuotta täyttäneet ja K-16-elokuviin 13 vuotta täyttäneet nuoret.
Nuorten leffahetkissä on tarjolla myös leffan teemaan sopivaa nuortenkirjallisuutta.
Leffahetkiin saa tuoda pientä purtavaa, kuten karkkia ja popcornia, mutta jätäthän pizzat ja hampurilaiset kotiin.
27.1. klo 13 Night at the museum – Yö museossa K-12
24.2. klo 13 Piin elämää K-12 HUOM! Elokuva vaihtunut!
23.3. klo 13 Beasts of the southern wild K-12
27.4. klo 13 the Kingsman K-16
25.5. klo 13 Miss Farkku-Suomi K-12

Lasten leffalauantai
2024-03-23 10:00 - 12:00 | Pääkirjasto, Maaherrankatu 12, Kuopio, 70100, Suomi
Tervetuloa viettämään lasten leffalauantaita pääkirjastoon! Leffalauantait pidetään tammikuusta toukokuuhun kuukauden viimeisenä lauantaina, paitsi maaliskuussa, jolloin leffalauantai on jo 23.3.
Leffalauantaissa katsellaan mukavia lastenleffoja pääkirjaston kokoussalissa klo 10 alkaen. Muistakaa kuitenkin tarkistaa elokuvien ikärajat. K-7 elokuviin 4-vuotiaat täysi-ikäisen huoltajan seurassa. Leffalauantaissa on tarjolla myös lastenkirjallisuutta sekä pientä puuhastelua, kuten värityskuvia.
Leffahetkiin saa tuoda pientä purtavaa, kuten karkkia ja popcornia, mutta jätäthän pizzat ja hampurilaiset kotiin.
27.1. klo 10 The Lego Batman movie -elokuva K-7
24.2. klo 10 Ice Age – Jäätikön sankarit K-7
23.3. klo 10 Supermarsu 2
27.4. klo 10 Vakoojat valepuvuissa K-7
25.5. klo 10 Pelle Hermanni, S

Neulamäen kirjaston lukupiiri
2024-03-21 17:30 - 18:30 | Neulamäen kirjasto, Juontotie 6, Kuopio, 70150, Suomi
Kokoonnumme Neulamäen lähikirjastossa alla mainittuina torstaipäivinä
klo 17.30–18.30
Tervetuloa!
29.2.
Kuznjetsova, Jevhenija: Kysykää Mialta
21.3.
Viikilä, Jukka: Suomalainen vuosi
25.4.
Hurme, Juha: Tiu tau tilhi

Runokantin runoilijavieraana Atik Ismail
2024-03-21 17:00 - 18:30 | Pääkirjasto, Maaherrankatu 12, Kuopio, 70100, Suomi
Runokantti Kuopion kaupunginkirjaston ylälavalla Maailman runouden päivänä 21.3. klo. 17.00.
Runokantti tarjoaa elävää runoutta kirjastossa, siellä missä sanat muutenkin viihtyvät.
Tilaisuudessa vieraanamme on runoilija, tietokirjailija, valmentaja, entinen jalkapalloilija Atik Ismail.
Atikin esiintymisen jälkeen lava vapaa, eli open mic kutsuu esittämään omia runoja paikalle saapuneelle live-yleisölle.
Videotallenne Atik Ismailin haastattelusta ja esiintymisestä on katsottavissa tilaisuuden jälkeen kahden viikon ajan kirjaston Facebook Livessä: facebook.com/Kuopionkirjasto/live.
Runokantin open mic -osuutta ei striimata eikä tallenneta!
Atik Ismail / Kuva: Jukka Kervinen

Karttulan kirjaston lukupiiri
2024-03-18 12:00 - 13:00 | Karttulan kirjasto, Kissakuusentie 20, Karttula, 72100, Suomi
Kokoonnumme Karttulan kirjaston lukusalissa alla lueteltuina päivinä klo 12–13.
ma 15.1.
Calvino, Italo: Paroni puussa
Satiirinen kertomus aatelispojasta. Vuonna 1767 kaksitoistavuotias Cosimo Piovasco di Rondó karkaa kotoaan, koska ei halua syödä etanoita ruokapöydässä. Cosimo kiipeää puuhun ja päättää, ettei tule enää ikinä alas. Cosimon päätös ei kuitenkaan estä häntä liikkumasta puutarhan muissa puissa ja puutarhan viereisissä metsissä.
ma 12.2.
Petrovskaja, Katja: Ehkä Esther
Palkittu kertomusromaani yhden suvun ja siten koko Euroopan historiasta, maailmasta joka ei tunnu millään oppivan virheistään. Ukrainalais-puolalaiseen sukuun syntynyt, sittemmin saksalaistunut kirjailija Katja Petrovskaja havahtuu ajan armottomuuteen. Ihmiset kuolevat, muistot haalistuvat, menneisyys katoaa. Miten selvittää oman sukunsa tarina, omat juurensa, kun ei ole enää ketään keltä kysyä?
ma 18.3.
Modiano, Patrick: Uinuvia muistoja
Muistamisen taituriksi luonnehdittu Modiano yrittää ratkoa Pariisin arvoituksia, joista tässä kirjassa keskeiseksi nousee 1960-luvulla tapahtunut murha.
ma 15.4.
Austen, Jane: Emma
Kirjan päähenkilönä häärii herraskartanon nuori neiti Emma, joka on katsonut asiakseen saattaa itselleen rakkaita henkilöitä avioliiton satamaan. Hän joutuu kuitenkin karvaasti huomaamaan, että tunteiden johdatteleminen ei olekaan niin helppoa, kuin hän oli alkuun kuvitellut. Pappikin menee ja rakastuu aivan väärään ihmiseen. Loppujen lopuksi Emma löytää itsensäkin haaveilemasta avioliitosta.
ma 13.5.
Jansson, Tove: Kesäkirja
Kirja kertoo kolmesta ihmisestä, jotka viettävät kesää Suomenlahden saarella: Sophia-lapsesta, hänen isästään ja isoäidistään. Ennen muuta se on kertomus hyvin vanhan naisen ja hyvin pienen tytön ystävyydestä.
Tervetuloa!

Tarja Pukarisen käsitöitä
2024-03-15 09:00 - 2024-03-29 16:00 | Tuusniemen kirjasto, Keskitie 34-38, Tuusniemi, 71201, Suomi
Tuusniemen kirjastolla maaliskuun ajan näytteillä Tarja Pukarisen käsitöitä vuosien varrelta.
Tervetuloa!

Ukulelepäivä pääkirjastolla
2024-03-14 17:30 - 18:30 | Pääkirjasto, Maaherrankatu 12, Kuopio, 70100, Suomi
Tervetuloa Ukulelepäivään pääkirjaston ylälavan ääreen torstaina 14.3. klo 17.30 alkaen:

tarjolla tietoa ukuleleharrastuksesta ja ukulelesta soittimena
esiintymässä Kuopion kansalaisopiston ukuleleryhmät sekä Kari Kalliokoski, Katja Koistinen ja Jari Tolvanen
esillä kirjaston lainattavia ukuleleja, nuotteja ja soitonoppaita

Tapahtuma on osa kirjaston AVI-rahoitteista Oppia ja iloa musiikista -hanketta, tapahtumayhteistyössä mukana Kuopion kansalaisopisto.

Kielikahvila / Language Café, Puijonlaakso
2024-03-14 17:00 - 18:30 | Puijonlaakson kirjasto, Mailatie 2, Kuopio, 70200, Suomi
Kielikahvila
klo 17–18.30
Torstaisin 11.1. | 8.2. | 14.3. | 11.4. | 16.5. Puijonlaakson kirjastossa
Lets speak Suomi! Tule Puijonlaakson kirjaston kielikahvilaan pelaamaan lautapelejä ja harjoittelemaan suomea rennossa ilmapiirissä.
Kielikahvila on kaikille avoin, rento tapahtuma, jossa harjoitellaan puhumaan suomea. Vapaamuotoisen keskustelun ja pelien lomassa tutustuu myös helposti uusiin ihmisiin ja kulttuureihin, mutta toki tilaisuuteen saa osallistua ihan vaan kuuntelijanakin.

Tutustu uusiin ihmisiin
Juttele ja rupattele
Opi puhumaan suomea rennossa porukassa pelaten hauskoja pelejä

Kirjaston työntekijät osallistuvat peleihin ja keskusteluun sekä keräävät ideoita kielikahvilan kehittämiseen.
Tule mukaan ja ota mukaan rentoa asennetta ja hymyä – vaikka koko perheen voimin! Tarjolla on kahvia ja teetä!
Tapahtuma on maksuton, eikä siihen tarvitse ilmoittautua etukäteen.
Tervetuloa!

Language Café
5PM–6.30PM
On following Thursdays: Jan 11 | Feb 8 | March 14 | Apr 11 | May 16
at Puijonlaakso Library
Lets speak Suomi! Welcome to Puijonlaakso Library Language Café to play board games and learn to speak Finnish in a relaxed atmosphere.
Puijonlaakso Library Language Café is an open, relaxed event where you can practice speaking Finnish. When you strike up a conversation, it’s easy to get to know new people and cultures.  Of course, you can also participate just by listening!

Meet new people
Chat and exchange thoughts
Learn to speak Finnish in a casual group, playing fun board games

Library staff will also take part in the games and conversations to collect ideas for future gatherings.
So come along, bring a relaxed attitude and a smile! You can take your whole family with you if you like! No registration needed. Coffee and tea available.

Vehmersalmen kirjaston neulelukupiiri
2024-03-13 17:00 - 18:00 | Vehmersalmen kirjasto, Vehmersalmenkatu 27, Kuopio, 71310, Suomi
Vehmersalmen kirjaston neulelukupiiri kokoontuu kevätkaudella 2024 klo 17 seuraavasti:
Ke 10.1.
Maria Mustranta: Äidin tehtävä
Ke 14.2.
Ann-Luise Bertell: Ikävän jälkeen
Ke 13.3.
Meri Eskola: Ehdin rakastaa häntä
Ke 10.4.
Raija Oranen: Minä Armi Maria R.
Ke 15.5.
Kati Tervo: Tyttö joka olin
Lukupiiriin voi osallistua käsityön kanssa tai ilman. Tervetuloa!

Elävä äänikirja
2024-03-13 17:00 - 18:00 | Pääkirjasto, Maaherrankatu 12, Kuopio, 70100, Suomi
Kaipaatko lepoa päivän rientojen jälkeen?
Tule kuuntelemaan ääneen luettua kirjallisuutta, käsityön kanssa tai ilman!
Tilaisuudessa luetaan erilaisia, lyhyitä tekstejä.
Paikka: Pääkirjasto, Kohtaamo (Museokadun sisäänkäynnin vieressä)
Aika: Keskiviikkoisin klo 17 alkaen
10.1. | 14.2. | 13.3. | 10.4.
Kirjasto tarjoaa osallistujille iltateen. Jos kätesi kaipaavat tekemistä, paikan päältä löydät värityskuvia ja värikyniä.
Tervetuloa!

Kantin kestävä keskiviikko: OMPELUSEURAT, Pehmolelujen korjaaminen
2024-03-13 16:30 - 19:00 | Kuopion museon monitoimi- ja työpajatila, Museokatu 1, Kuopio, 70100, Suomi
Keskiviikkona 13.3. klo 16.30-19 Kantin kestävä keskiviikko -tapahtumasarjassa vuorossa on OMPELUSEUROJEN pehmolelujen korjauspaja. Paja pidetään Kuopion museon monitoimitilassa.
Pelasta rakas pehmo! Tule korjaamaan käsin tai ompelukoneella rikkinäisiä pehmoleluja. Harjoitellaan yhdessä, korjausaktiivit neuvovat korjaamisen alkuun. Teemasta riippumatta voit tulla kaikenlaisten korjaustöiden kanssa.
Maksuttomaan pajaan saa tulla ilman ennakkoilmoittautumista oman aikataulun mukaan. Paikan päältä löytyy paikkakankaita, lankoja ym korjaamiseen. Voit tuoda kiertoon myös omia materiaaleja.
Kuopion kaupunginkirjasto on koonnut pajaan esille aineistovinkkejä ja vinkkilistoja teemaan liittyen.
Korjaaminen kannattaa aina!
Lisätietoja OMPELUSEUROISTA Instagramista.

Kantin Kestävä Keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin Kestävä Keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT luo omalla vuorollaan Kanttiin korjausolohuoneen, johon jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Vietetään yhdessä aikaa kuluttamisen sijaan korjaten ja opitaan toisiltamme. Vapaaehtoiset aktiivit neuvovat jokaiselle taitojen mukaisen korjaustyylin.
Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta. Esillä olleista kirjoista on pääkirjastolla pieni näyttely tapahtumakeskiviikon jälkeen.
Tapahtumiin on vapaa pääsy. (Mahdolliset luentosisällöt striimataan Kuopion museon Youtube-kanavalle.)
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon.
Kevätkauden aikataulu:
3.1. klo 16.30-19 OMPELUSEURAT parsintapaja sekä esityssarjassa Kappaleita – taustamusikaali – suuntaa-antavasti kokoon kursittu valikoima viisailta lainattua tekstiä ja yksinkertaista musiikkia. Tilaisuuden toimittaa esitystaiteilija Lasse Forsgrén.
7.2. klo 16.30-18 Perinteiset lakat ja puupintojen hoito
14.2. klo 16.30-19 OMPELUSEURAT: Toppavaatteiden korjaus
13.3. klo 16.30-19 OMPELUSEURAT: Pehmolelujen korjaaminen
3.4. klo 16.30-18 Kirjastopuutarhat ja laatikkoviljelyn vinkit
24.4. klo 16.30-19 OMPELUSEURAT: Farkunpaikkaus. Esityssarjassa vuorossa on testailua keskeneräisestä näyttämöteoksesta Avaruus -self made space. Esiintyjät Reetta-Kaisa Iles ja Mika Juusela. Esitys ammentaa todellisista astronauttikokemuksista, mielleyhtymistä ja inhimillistä eriytyneisyyden kokemuksista. Ensi-ilta Koko teatterissa Helsingissä toukokuussa.
15.5. klo 16.30-19 OMPELUSEURAT: Kangaskenkien ja laukkujen kunnostaminen
5.6. klo 16.30-18 Laatikkoviljelmän kevätkylvö
(Ohjelmamuutokset ja täydennykset ovat mahdollisia!)
